Anatomiske begreber

Anatomiske begreber er en liste over begreber brugt i anatomi

Termer

In Situ

In Situ er den anatomiske normalstilling. Det er i denne stilling at al anatomi beskrives. Den anatomiske normalstilling indebærer at figurant står med let spredte ben, hovedet vendende fremad samt håndfladerne vendende fremad.

Anterior 

Anterior refererer til hvad der er foran objektet (fra latin 'ante', som betyder før). For eksempel er en hunds næse anterior til dens øjne.

Posterior 

Posterior refererer til hvad der er bagved objektet (, betyder "efter"). Som eksempel anses en hunds hale for at være det mest posteriore på dens krop.

Lateral 

Lateral er retningsangivelse som betyder væk fra midtlinjen.

Medial 

Medial er en retningsangivelse som betyder mod midtlinjen.

Kraniel 
Kraniel er en retningsangivelse som betyder i retning mod kraniet.

Caudal 
Caudal er en retningsangivelse, som betyder nedad væk fra kraniet, i retning mod halen.

Inferior 
Inferior er en retningsangivelse, som betyder ned eller under.

Superior 
Superior er en retningsangivelse, som betyder over.

Dorsal 
Dorsal () refererer til en organismes bagflade, overside eller ryg. Hvis der tales om kraniet, er den dorsale side toppen.

Ventral 
Ventral () refererer til en organismes front, underside eller mave.

Proksimal og distal

Proksimal 
Proksimal () bruges til at beskrive dele der er tæt på kroppen. Derfor er overarmen hos mennesker proksimal.

Distal 
Distal () bliver brugt til at beskrive dele der er langt fra kroppen. Derfor er hånden distal.

Selvom retningen indikeret af "proksimal" og "distal" altid er i forhold til om det er mod eller væk fra hæftelsespunktet, kan en given struktur være enten proksimal eller distal i relation til et andet referencepunkt. Derfor er albuen distal til et sår på overarmen, men proksimal til en sår på underarmen.

Overekstremitetens specifikke retningsangivelser

Ulnart

Ulnart betyder mod Ulna (underarmens mest mediale knogle). eksempelvis ligger m. flexor carpi ulnaris ulnart for m. palmaris longus

Radialt

Radialt betyder mod radius (underarmens mest laterale knogle). eksempelvis ligger m. flexor carpi radialis radialt for m. palmaris longus

Palmart

Palmart betyder mod håndfladen (palma manus)

Dorsalt

Dorsalt betyder mod håndryggen (dorsum manus).

Underekstremitetens specifikke retningsangivelser

Tibialt

Betyder mod Tibia (Underbenets mest mediale knogle)

Fibulart

Betyder mod fibula ( underbenets mest laterale knogle)

Plantart

Betyder mod fodsålen (planta pedis)

Dorsalt

Betyder mod fodryggen (dorsum pedis)

Mave tarmsystemets retningsangivelser

Med mave-tarmsystemet giver det ikke mening at tale om deciderede retningsangivelser, eftersom organer som indgår i mavetarmsystemet kan være lejret på forskellige måder alt efter fyldningsgraden. Man taler derimod om termerne "oralt" og "analt" som henviser til hvilke domæner der ligger tættest på hhv. mundhulen (cavum oris) og anus. Eksempelvis kan man tale om at tolvfingertarmen(duodenum) ligger analt for mavesækken (gaster). Omvendt ligger mavesækken (gaster) oralt for tolvfingertarmen(duodenum).

Superficiel og profund

Superficiel

Betyder mod overfladen på organismen

Profund

Betyder i dybden på organismen

Bevægelsestermer

Fleksion 

Fleksion beskriver en bøjende bevægelse der nedsætter vinklen mellem et segment og dets proksimale segment. Eksempelvis at bøje albuen, eller lukke hånden sammen i en knytnæve.

Ekstension 

Ekstension er det modsatte af fleksion, og beskriver en strækkende bevægelse der øger vinklen mellem kropsdele. Når et led kan bevæge sig fremad eller bagud, såsom nakken eller brystkassen, refererer ekstension til bevægelsen i den posteriore retning. Eksempelvis, når man står op, er knæene ekstenderet. Ekstension af hofte eller skulder bevæger armen eller benet bagud.  Når hagen støtter mod brystet, er hoved flekseret, mens brystkassen er flekseret når personen læner sig fremad.

Abduktion 
Abduktion refererer til en bevægelse der trækker en struktur eller del væk fra midterlinjen på kroppen. Med hensyn til fingre og tær, refererer det til at trække dem fra hinanden, væk fra centerlinjen på hånden eller foden. Abduktion af håndleddet kaldes også radial deviation. Eksempelvis, at løfte armene op, som ved slackwire, er et eksempel på abduktion af skulderen. Når benene er spredte ved hoften, som når man laver et stjernehop eller går i split, bliver benene abdukteret ved hoften.

Adduktion 
Adduktion refererer til en bevægelse der trækker en struktur eller del mod kroppens midterlinjen, eller mod midten af en kropsdel. Med hensyn til fingre og tær, refererer det til at trække dem tættere på hinanden, mod centerlinjen på hånden eller foden. Adduktion af håndleddet kaldes også ulnar deviation. At lade armene falde ned til siden, eller at bringe knæene sammen, er eksempler på adduktion.

Referencer 

Anatomi